
На основу члана 32. став 1. тачка 20. Закона о локалној самоуправи („Сл. гласник РС“, бр. 129/2007, 83/2014-др. закон, 101/2016-др.закон, 47/2018 и 111/2021-др.закон), члана 40. став 1. тачка 20. Статута Општине Кладово („Сл. лист Општине Кладово“, бр. 7/2019), члана 99. став 2. и став 13. Закона о планирању и изградњи („Сл. гласник РС“, бр. 72/2009; 81/2009-испр., 64/2010-одлука УС; 24/2011; 121/2012; 42/2013-одлука УС; 50/2013-одлука УС; 98/2013-одлука УС; 132/2014, 145/2014, 83/2018, 31/2019, 37/2019-др.закон, 9/2020 и 52/2021), члана 13. став 1. и члана 14. Одлуке о грађевинском земљишту („Сл. лист Општине Кладово“, бр 1/2018, 7/2018 и 13/2019) и члана 136. и члана 137. Закона о општем управном поступку („Сл. гласник РС“, бр. 18/2016 и 95/2018-аутентично тумачење), Скупштина општине Кладово, на седници одржаној дана 22.02. 2023. године, доноси:
Р Е Ш Е Њ Е
I

Отуђује се неизграђено грађевинско земљиште из јавне својине Општине Кладово Симеуновић (Војин) Димитрију из Вајуге, нема улице, ББ (у даљем тексту: Стицалац), и то кп.бр. 4301, потес „Келеменц“, остало вештачки створено неплодно земљиште, површине 0.06,99ха, земљиште у грађевинском подручју, у јавној својини Општине Кладово, уписанa у Листу непокретности број 139, КО Вајуга, по цени од 83.200,00 (словима: осамдесет три хиљаде двеста) динара по 1 (словима: једном) ару, односно 581.568,00 (словима: петсто осамдесет једне хиљаде петсто шездесет осам) динара за укупну површину.
II


Стицалац се обавезује да у року од 30 (словима: тридесет) дана од дана правноснажности овог решења закључи Уговор о отуђењу грађевинског земљишта из става 1. овог решења са Општином Кладово.
III


Стицалац се обавезује да на земљишту из става 1. овог решења започне изградњу објекта у року од 3 (словима: три) године од дана потписивања уговора.
Образложење

Поступајући по захтеву Симеуновић Димитрија из Вајуге, улица Николе Тесле, број 10, заведеног код овог органа под бројем 464-125/2022-III-01, Општинска управа Кладово, Одсек за имовинско-правне послове, правну помоћ и скупштинске послове је у редовном поступку, по службеној дужности, обезбедио податке из Одељења за урбанизам, грађевинарство и послове управног надзора, односно Информацију о локацији број: 350-97/2022-III-04 од 27.09.2022. године, из које је утврђено да се кп.бр. 4301 КО Вајуга, налази у границама Просторног плана општине Кладово („Сл. лист општине Кладово“, бр. 1/2012), као грађевинско земљиште и да је у оквиру грађевинског подручја насељеног места дозвољена изградња стамбених објеката, породичних и вишепородичних; мешовитих, стамбено – пословних објеката; економских објеката у функцији пољопривреде; објеката услужних, трговинских, угоститељских и занатских делатности; мањих производних погона; хотела (до 50 лежајева) и пансиона; објеката у функцији развоја туризма до 800m² површине комплекса; објеката социјалног стандарда: школе, дечије установе, амбуланте, ветеринарске станице, домови културе и сл.; спортско рекреативних објеката, паркова, дечијих игралишта и сл.; верских објеката, док је забрањена изградња сточних фарми и депонија отпада. Даље је утврђено да је највећи дозвољени индекс изграђености 1,6, највећи индекс заузетости 50%, највећа дозвољена спратност  за стмбене и стамбено – пословне објекте је П+2+Пк, а висина надзитка поткровља износи највише 1,60m, док минимални ниво комуналне опремљености подразумева обезбеђен прикључак на електричну енергију, обезбеђен прикључак на локалну водоводну мрежу или пијаћу воду из санитарно исправног бунара и регулисано одвођење и испуштање отпадних вода, прикључком на канализациону мрежу или обезбеђењем постројења за сакупљање, пречишћавање и одвођење отпадних вода, у складу са Законом о водама („Сл. гласник РС“, бр. 30/10). Осим наведеног, стављена је и напомена да Информација о локацији није основ за издавање грађевинске дозволе.
У даљем току поступка, прибављена су мишљења надлежних предузећа, те је тако у извештају ЈП „Јединство“ Кладово, број 57-24/22 од 29.09.2022. године, наведено да приликом изградње објекта на кп.бр. 4301, КО Вајуга, постоје локацијски услови за прикључивање на уличну на водоводну мрежу ACC DN 150 у улици Слободана Пенезића на кп.бр. 4443 КО Вајуга, која је трасирана јавном површином преко пута кп.бр. 4301 КО Вајуга и уличну на водоводну мрежу ACC DN 100 у улици Николе Тесле на кп.бр. 4442 КО Вајуга која је трасирана јавном површином преко пута кп.бр. 4301 КО Вајуга, затим на фекалну канализациону мрежу у окно фекалног колектора Ø 250mmу улици Слободана Пенезића на кп.бр. 4443 КО Вајуга која је трасирана јавном површином (тротоаром), испред кп.бр. 4301 КО Вајуга, као и фекалну канализациону мрежу у окно фекалног колектора Ø 250mmу улици Николе Тесле на кп.бр. 4442 КО Вајуга која је трасирана јавном површином (тротоаром), испред кп.бр. 4301 КО Вајуга, све са напоменом да је за потребе прикључивања на уличну водоводну мрежу ACC DN 150 у улици Слободана Пенезића на кп.бр. 4443 КО Вајуга или на уличну водоводну мрежу ACC DN 100 у улици Николе Тесле на кп.бр. 4442 КО Вајуга, потребно прекопати асфалтираби коловоз и избетонирани тротоар, као и да унутар кп.бр. 4301 КО Вајуга не постоје изграђене јавне водоводне и канализационе инсталације које би представљале сметњу при изградњи објекта.

У извештају ЕПС Дистрибуција, Огранак „Електродистрибуција Зајечар“ Зајечар, Пословница Кладово, број 14/2022 од 28.09.2022. године, стоји да за поменуту кп.бр. 4301 КО Вајуга постоје електроенергетски услови за прикључење стамбеног објекта на н.н. мрежу, и да за потребе напајања електричном енергијом планиране парцеле треба изградити прикључак на постојећу нисконапонску мрежу, те да мерно место за регистровање испоручене електричне енергије мора бити ван комплекса објекта, тј. на линији разграничења плаца и јавне површине, а прецизни технички услови за прикључење објекта на електродистрибутивну мрежу биће дати тек када се инвеститор изјасни о захтеваној једновременој снази преко обједињене процедуре.
На основу Одлуке о разврставању грађевинског земљишта на територији Oпштине Кладово на просторне јединице – зоне („Сл. лист Општине Кладово“, бр. 1/2010 и 1/2015) утврђено је да се предметна парцела налази у четвртој зони, за коју је Одлуком о тржишној вредности неизграђеног грађевинског земљишта у јавној својини Општине Кладово („Сл. лист општине Кладово“, бр. 1/2014 и 1/2015) прописана тржишна вредност  - цена у износу од 80.000,00 (словима: осамдесет хиљада) динара по једном ару.

На седници Скупштине оштине Кладово, одржаној дана 07.11.2022. године, донета је Одлука о покретању поступка отуђења неизграђеног грађевинског земљишта из јавне својине Општине Кладово, путем јавног надметања, заведена под бројем 463-25/2022-I, и то за кп.бр. 4301, потес „Келеменц“, остало вештачки створено неплодно земљиште, површине 0.06,99ха, земљиште у грађевинском подручју, у јавној својини Општине Кладово, уписану у Листу непокретности број 139, КО Вајуга, по почетној цени у износу од 80.000,00 (словима: осамдесет хиљада) динара по једном ару.
У складу са чланом 16. Одлуке о грађевинском земљишту („Сл. лист Општине Кладово“, бр. 1/2018, 7/2018 и 13/2019), и чланом 2. Одлуке Скупштине општине Кладово, број 463-25/2022-I о покретању поступка отуђења неизграђеног грађевинског земљишта из јавне својине Општине Кладово, од 07.11.2022. године, Комисија за прибављање и располагање непокретностима у јавној својини Општине Кладово, образована Решењем Општинског већа Општине Кладово, бр. 02-20/2016-II од 29.06.2016. године, о образовању Комисије за прибављање и располагање непокретностима у јавној својини Општине Кладово и Решењем Општинског већа Општине Кладово бр. 02-13/2021-II од 06.07.2021. године о разрешењу и именовању члана Комисије за прибављање и располагање непокретностима у јавној својини Општине Кладово, је на седници, одржаној дана 22.11.2022. године, расписала Оглас, заведен под бројем 463-32/2022-I, за јавно надметање ради отуђења неизграђеног грађевинског земљишта из јавне својине Општине Кладово и то за кп.бр. 4301, потес „Келеменц“, остало вештачки створено неплодно земљиште, површине 0.06,99ха, земљиште у грађевинском подручју, у јавној својини Општине Кладово, уписану у Листу непокретности број 139, КО Вајуга, по почетној цени у износу од 80.000,00 (словима: осамдесет хиљада) динара по једном ару, а који је истог дана објављен у локалним средствима јавног информисања и на огласној табли у згради Општинске управе Кладово. 
На седници одржаној, дана 23.12.2021. године, поменута Комисија за прибављање и располагање непокретностима у јавној својини Општине Кладово, утврдила је да су, по расписаном Огласу број 463-32/2022-I за јавно надметање ради отуђења неизграђеног грађевинског земљишта из јавне својине Општине Кладово и то за кп.бр. 4301, потес „Келеменц“, остало вештачки створено неплодно земљиште, површине 0.06,99ха, земљиште у грађевинском подручју, у јавној својини Општине Кладово, уписану у Листу непокретности број 139, КО Вајуга, пристигле две уредне, благовремене и потпуне пријаве са уплаћеним депозитом и то: пријава Савић (Братислав) Аце из Вајуге, ул. Дунавска, бр. 37 , број пријаве: 463-35/2022-III-01 и пријава Симеуновић (Војин) Димитрија из Вајуге, нема улице, ББ, број пријаве: 463-36/2022-III-01. 
С´обзиром да је Симеуновић (Војин) Димитрије из Вајуге, нема улице, ББ, на јавном надметању понудио највећи износ – цену од 83.200,00 (словима: осамдесет три хиљаде двеста) динара по 1 (словима: једном) ару, што за површину од 0.06,99ха укупно износи 581.568,00 (словима: петсто осамдесет једне хиљаде петсто шездесет осам) динара, Комисија је записнички констатовала да исти испуњава услове за стицање предметне непокретности.


На основу свега напред наведеног, применом члана 99. став 1. став 2. и став 13. Закона о планирању и изградњи („Сл. гласник  РС“, бр. 72/2009; 81/2009-испр.64/2010-одлука УС; 24/2011; 121/2012; 42/2013-одлука УС; 54/2013-одлука УС; 98/2013-одлука УС; 132/2014, 145/2014, 83/2018, 31/2019, 9/2020 и 52/2021), члана 13. став 1. и члана 14. Одлуке о грађевинском земљишту („Сл. лист Општине Кладово“, бр 1/2018, 7/2018 и 13/2019) и члана 136. и члана 137. Закона о општем управном поступку („Сл. гласник РС“, бр. 18/2016 и 95/2018-аутентично тумачење), одлучено је као у диспозитиву.

УПУТСТВО О ПРАВНОМ СРЕДСТВУ: Против овог решења се не може изјавити жалба, али се може покренути управни спор тужбом код Управног суда у Београду у рокуод 30 (словима: тридесет) дана од дана пријема решења.
Број:463-20/2023-I
У Кладову, 22.02.2023. године
СКУПШТИНА ОПШТИНЕ КЛАДОВО

Секретар                                                                                                  Председник

Бранислав Јордачевић                                                                     Арежина Радован
